Document ID: 32005D0708

EUROOPA PARLAMENDI JA NÕUKOGU OTSUS,
7. september 2005,
finantsperspektiivi (2000-2006) muutmise kohta
(2005/708/EÜ)
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut,
võttes arvesse Euroopa Parlamendi, nõukogu ja komisjoni vahel 6. mail 1999. aastal sõlmitud institutsioonidevahelist kokkulepet eelarvedistsipliini ja eelarvemenetluse parandamise kohta, (1) eriti selle punkte 19, 20 ja 21,
võttes arvesse Euroopa Parlamendi ja nõukogu 19. mai 2003. aasta otsust 2003/430/EÜ finantsperspektiivi muutmise kohta, (2)
võttes arvesse komisjoni ettepanekut,
toimides asutamislepingu artikli 272 lõike 9 viiendas lõigus sätestatud korra kohaselt, (3)
ning arvestades järgmist:
Nõukogu poolt 2003. aasta septembris vastu võetud ühise põllumajanduspoliitika reform (4) näeb ette otsetoetuste vähendamise (“ümbersuunamise”), et rahastada maaelu arendamise poliitikat, selleks et saavutada paremat tasakaalu säästva põllumajanduse edendamiseks mõeldud poliitiliste vahendite ning maaelu arendamise edendamiseks ja täiendavate maaelu arendamise meetmete rahastamiseks mõeldud poliitiliste vahendite vahel. Eelarvedistsipliini ja eelarvemenetluse parandamist käsitleva institutsioonidevahelise kokkuleppe I lisas sätestatud finantsperspektiivi, mida on muudetud otsusega 2003/430/EÜ, edaspidi “finantsperspektiiv”, tuleks seetõttu muuta, et võtta arvesse 2006. aasta “ümbersuunamiste” mõju. Selle tagajärjel võib alamrubriigi 1a “Ühine põllumajanduspoliitika” kulukohustuste assigneeringuid kasutada alamrubriigi 1b “Maaelu areng” alla kuuluvate täiendavate meetmete rahastamiseks, muutmata seejuures rubriigi 1 “Põllumajandus” ülemmäära,
ON TEINUD JÄRGMISE OTSUSE:
Artikkel 1
Finantsperspektiivi muudetakse järgmiselt.
Rubriigi 1 tabeli 1a, tabeli 1b, tabeli 2a ja tabeli 2b assigneeringute aastasi ülemmäärasid kulukohustuste täitmiseks muudetakse järgmiselt:
a)
alamrubriigi 1a “Ühine põllumajanduspoliitika” summat vähendatakse 2006. aastal ümbersuunamisele vastava summa võrra:
Ühise põllumajanduspoliitika vähendatud summad
2006
miljonites eurodes 1999. aasta hindades
- 570
miljonites eurodes 2006. aasta hindades
- 655
b)
alamrubriigi 1b “Maaelu areng” summat suurendatakse 2006. aastal ümbersuunamisele vastava summa võrra:
Maaelu areng suurendatud summad
2006
miljonites eurodes 1999. aasta hindades
+ 570
miljonites eurodes 2006. aasta hindades
+ 655
Artikkel 2
1. Euroopa Liidu finantsperspektiiv 1999. aasta hindades on esitatud lisa tabelites 1a ja 1b.
2. Vastav finantsperspektiiv, mis tuleneb 2005. aasta kohta tehtud tehnilistest kohandustest kooskõlas rahvamajanduse kogutulu ja hindade arenguga, on esitatud lisa tabelites 2a ja 2b.
Artikkel 3
Käesolev otsus avaldatakse Euroopa Liidu Teatajas.
Strasbourg, 7. september 2005

Labels: 15